Мы махуэхэм
Накъыгъэм и 9, махуэку
ТЕКIУЭНЫГЪЭ ИНЫМ И МАХУЭЩ
1944 гъэм Севастополь къалэр фашист зэрыпхъуакIуэхэм къыIэщIагъэкIыжащ.
1945 гъэм ягъэуващ «1941 — 1945 гъэхэм екIуэкIа Хэку зауэшхуэм Германием зэрыщытекIуам папщIэ» медалыр.
1994 гъэм Жуковым и орденымрэ Жуковым и медалымрэ ягъэуващ.
2006 гъэм Урысейм къыщащтащ «Дзэ щIыхьым и къалэ» цIэ лъапIэр.
Режиссёр, КъБР-м гъуазджэхэмкIэ щIыхь зиIэ и лэжьакIуэ Мыд Хьэжмусэ къызэралъхурэ илъэси 109-рэ ирокъу.
Адыгей тхакIуэ, зэдзэкIакIуэ Куэстэнэ Дмитрий къызэралъхурэ илъэси 106-рэ ирокъу.
Адыгей драматург, прозаик Щхьэплъокъуэ Хьисэ къызэралъхурэ илъэси 101-рэ ирокъу.
УсакIуэ, тхакIуэ, композитор, СССР-м и Къэрал саугъэтыр зыхуагъэфэща, Хэку зауэшхуэм хахуэу хэта Окуджавэ Булат къызэралъхурэ илъэс 95-рэ ирокъу.
Къэрал лэжьакIуэ, УФ-м щIыхь зиIэ и связист Ефэнды Батий къызэралъхурэ илъэс 92-рэ ирокъу.
Къэрал лэжьакIуэ, Социалист Лэжьыгъэм и ЛIыхъужь Пэнагуэ Азэмэтджэрий къызэралъхурэ илъэс 88-рэ ирокъу
КъБР-м щIыхь зиIэ и артист Сэкрэк Мухьэдин къызэралъхурэ илъэс 86-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх мащIэ къыщешхынущ. Хуабэр махуэм градус 18 — 19, жэщым градус 12 — 14 щыхъунущ.
Накъыгъэм и 10, мэрем
1906 гъэм Урысейм и япэ Къэрал Думэм лэжьэн щIидзащ.
1917 гъэм Урысейм и Тхылъ палатэр къызэрагъэпэщащ.
Совет Союзым и ЛIыхъужь Къуэныкъуей Назир къызэралъхурэ илъэси 103-рэ ирокъу.
УсакIуэ, КъБР-м щэнхабзэмкIэ щIыхь зиIэ и лэжьакIуэ ХьэIупщы Лолэ къыщалъхуа махуэщ.
УсакIуэ ХьэцIыкIу Хьэсэн къызэралъхурэ илъэс 82-рэ ирокъу.
Жылагъуэ лэжьакIуэ, Бахъсэн щIыналъэм и Адыгэ Хасэм и тхьэмадэу щыта Шапсыгъ Хьэсэн къызэралъхурэ илъэс 81-рэ ирокъу.
Къэрал лэжьакIуэ, экономикэ щIэныгъэхэм я доктор, профессор Щоджэн Мухьэмэд и ныбжьыр илъэс 75-рэ ирокъу.
УсакIуэ Къуныжь ХьэIишэт къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх мащIэ къыщешхынущ. Хуабэр махуэм градус 15 — 16, жэщым градус 11 — 13 щыхъунущ.
Накъыгъэм и 11, щэбэт
1934 гъэм КъБР-м ПромышленностымкIэ и управленэ къызэрагъэпэщащ.
1939 гъэм Халхин-Гол (Монголие) псым деж IэщэкIэ щызэпэщIэуващ СССР-мрэ Япониемрэ я дзэхэр.
1945 гъэм советыдзэхэм хуит къащIыжащ Чехословакием и щыхьэр Прагэ.
2014 гъэм Донецк ЦIыхубэ Республикэм щекIуэкIащ езыхэм я къэралыгъуэ яIэжыным унафэ щытращIыхьа референдум.
Урыс сурэтыщI, Петербург художествэхэмкIэ и академием и вице-президенту щыта, Кавказым мызэ-мытIэу щыIа икIи ди щIыналъэм, ди цIыхухэм ятеухуа сурэтхэр зыщIа Гагарин Григорий къызэралъхурэ илъэс 209-рэ ирокъу.
Ирландием щыщ тхакIуэ, «Овод» роман цIэрыIуэр зи IэдакъэщIэкI Войнич ЭтельЛилиан къызэралъхурэ илъэси 155-рэ ирокъу.
Къэрал лэжьакIуэ, Социалист Лэжьыгъэм и ЛIыхъужь Евтушенкэ Николай къызэралъхурэ илъэс 98-рэ ирокъу.
Къэрал къулыкъущIэ, УФ-м къэрал кIуэцI IуэхухэмкIэ и министр, Урысей Федерацэм и полицэм и генерал, юридическэ щIэныгъэхэм я доктор Колокольцев Владимир и ныбжьыр илъэс 58-рэ ирокъу.
Урысей продюсер, композитор цIэрыIуэ, усакIуэ Меладзе Константин и ныбжьыр илъэс 56-рэ ирокъу.
КъБР-м и Правительствэм и УнафэщI, республикэм щIыхь зиIэ и экономист Мусуков Алий и ныбжьыр илъэс 50 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 17 — 18, жэщым градус 12 — 13 щыхъунущ.
Накъыгъэм и 12, тхьэмахуэ
Медсестрам и дунейпсо махуэщ
Израилым и щхьэхуитыныгъэм и махуэщ
1945 гъэм советыдзэхэм Прагэ къалэр нэмыцэ фашист зэрыпхъуакIуэхэм къыIэщIагъэкIыжащ.
1975 гъэм СССР-м и кинотеатрхэм щагъэлъагъуэу щIадзащ Бондарчук Сергей Шолохов Михаил и романыр и лъабжьэу триха «Они сражались за Родину» фильмыр. Къэралым щыпсэухэм ящыщу цIыху мелуан 40-м щIигъу еплъат абы.
Абхъазым и цIыхубэ усакIуэ, Социалист Лэжьыгъэм и ЛIыхъужь ШинкIубэ Бэгърат къызэралъхурэ илъэси 102-рэ ирокъу.
Совет усакIуэ, тхакIуэ, архитектор, жылагъуэ лэжьакIуэ, СССР-м и Къэрал саугъэтыр зрата Вознесенский Андрей къызэралъхурэ илъэс 86-рэ ирокъу.
Публицист, КъБР-м щIыхь зиIэ и журналист Уэрыш Нурхьэлий и къызэралъхурэ илъэс 84-рэ ирокъу.
Шэрджэс еджагъэшхуэ, IуэрыIуатэдж, КъШР-м щIыхь зиIэ и журналист Брат Хьэсин и ныбжьыр илъэс 83-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх мащIэ къыщешхынущ. Хуабэр махуэм градус 18 — 20, жэщым градус 13 — 14 щыхъунущ.
Накъыгъэм и 13, блыщхьэ
УФ-м и Тенджыз ФIыцIэ флотым и махуэщ. 1783 гъэм тенджыз ФIыцIэм къыщызэрагъэпэщащ Урысей флотыр.
1754 гъэм пащтыхь гуащэм, Пётр Езанэм ипхъу Елизаветэ, унафэ ищIащ Урысейм япэ къэрал банк къыщызэгъэпэщыным теухуауэ.
1829 гъэм Пушкин Александр Москва ирагъэкIри, Кавказым щызауэ дзэм хагъэхьащ.
1913 гъэм Дзэлыкъуэ мэкъумэшыщIэхэм зыкъыщаIэтащ.
1921 гъэм ЦIыхубэ комиссархэм я советым унафэ ищIащ цIыхухэм зыщагъэпсэхуну, я узыншагъэм щыкIэлъагъэплъыну унэхэр РСФСР-м къыщызэIухыным теухуауэ.
1991 гъэм Урысейпсо къэрал телерадиокомпанием (ВГРТК) лэжьэн щIидзащ.
2000 гъэм Урысейм и Президент Путин Владимир и унафэкIэ къызэрагъэпэщащ федеральнэ щIыналъихрэ УФ-м и Президентым и лIыкIуэу абыхэм щыIэнухэм я IуэхущIапIэхэмрэ.
ТхакIуэ, КъБР-м щэнхабзэмкIэ щIыхь зиIэ и лэжьакIуэ Гъубж Мухьэдин къызэралъхурэ илъэси 106-рэ ирокъу.
Урысейм и ЛIыхъужь Къардэн Уэхьид къызэралъхурэ илъэс 95-рэ ирокъу.
УФ-м пщIэ зиIэ и ухуакIуэ, УФ-м щIыхь зиIэ и гъуэгу- ухуэ, «Мостстрой» ОО-м и генеральнэ директор Джэрыджэ Къанщобий и ныбжьыр илъэс 80 ирокъу.
КъБР-м щIыхь зиIэ и артист Зеущэ Iэуес и ныбжьыр илъэс 54-рэ ирокъу.
УсакIуэ, драматург, УФ-м и драматургхэм я зэпеуэм и лауреат Къаныкъуэ Заринэ илъэс 50 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх мащIэ къыщешхынущ. Хуабэр махуэм градус 18 — 19, жэщым градус 12 — 14 щыхъунущ.
